**К ОПУБЛИКОВАНИЮ**

КОМИ РЕСПУБЛИКАЛӦН

**ОЛАНПАС**

**“Коми Республикаын**

**сьӧмкуд система да сьӧмкуд процесс йылысь”**

**Коми Республикаса Оланпасӧ вежсьӧмъяс пыртӧм йылысь**

Примитӧма Коми Республикаса

Каналан Сӧветӧн 2022 вося йирым тӧлысь 27 лунӧ

**1 статья.** Пыртны “Коми Республикаын сьӧмкуд система да сьӧмкуд процесс йылысь” Коми Республикаса Оланпасӧ (Коми Республикаса канму власьт органъяслӧн индӧд-тшӧктӧмъяс, 2007, 12 №, 5265 ст.; 2008, 5 №, 197 ст.; 12 №, 730 ст.; 2009, 33 №, 621 ст.; 2010, 17 №, 391 ст.; 37 №, 864 ст.; 2011, 14 №, 329 ст.; 37 №, 991 ст.; 48 №, 1370 ст.; 54 №, 1627 ст.; 2012, 51 №, 1158 ст.; 2013, 11 №, 234 ст.; 18 №, 369 ст.; 37 №, 700 ст.; 2014, 13 №, 203 ст.; 27 №, 511 ст.; 29 №, 565 ст.; 35 №, 732 ст.; 2015, 8 №, 98 ст.; 11 №, 131 ст.; 21 №, 294 ст.; 22 №, 306 ст.; 2016, 10 №, 115 ст.; 17 №, 232 ст.; 237 ст.; 22 №, 340 ст.; 2017, 24 №, 418 ст.; 27 №, 485 ст.; 2018, 7 №, 125 ст.; 14 №, 235 ст.; 17 №, 307 ст.; 2019, 5 №, 66 ст.; 18 №, 271 ст.; 275 ст.; 19 №, 282 ст.; 2020, 7 №, 82 ст.; 10 №, 138 ст.; 17 №, 265 ст.; 2021, 10 №, 209 ст.; 18 №, 336 ст.; 2022, 4 №, 28 ст.; 9 №, 130 ст.) татшӧм вежсьӧмъяс:

1. 71 статьяса 6 юкӧнлысь мӧд абзац киритны.

2. 74 статьяса 3 юкӧнын “Сьӧмкуд, вот да экономическӧй политика комитет” кывъяс вежны “Коми Республикаса Каналан Сӧветлӧн сьӧмкуд, вот да экономическӧй политика комитет (водзӧ – Сьӧмкуд, вот да экономическӧй политика комитет)” кывъясӧн.

3.75 статьяын:

1) 6 юкӧнын “да сы дорӧ стӧчмӧдӧмъяс” кывъяс киритны;

2) 7 юкӧнын:

а) медводдза да мӧд абзацъяс гижны тадзи:

“7. Коми Республикаса Каналан Сӧвет Сьӧмкуд, вот да экономическӧй политика комитетлӧн вӧзйӧм серти вермӧ примитны медводдза лыддьысьӧм дырйи республиканскӧй сьӧмкуд йылысь оланпас бала примитӧм да Коми Республикаса Юралысьлы сійӧс ыстӧм йылысь помшуӧм, медым дасьтыны Коми Республикаса Каналан Сӧветлӧн мӧд заседание вылын мӧд лыддьысьӧм дырйи видлалӧм кежлӧ медводдза лыддьысьӧм дырйи примитӧм республиканскӧй сьӧмкуд йылысь оланпас бала вежӧм да содтӧм серти вӧзйӧмъяскӧд ӧттшӧтш (найӧ кӧ эмӧсь).

Республиканскӧй сьӧмкуд йылысь оланпас баласӧ, мый дасьтӧма мӧд лыддьысьӧм дырйи видлалӧм кежлӧ, а сідзжӧ сы дорӧ гӧгӧрвоӧдан запискасӧ Коми Республикаса Юралысь ыстӧ Коми Республикаса Каналан Сӧветӧ мӧд лыддьысьӧм дырйи видлалӧм вылӧ Коми Республикаса Каналан Сӧветлысь заседание нуӧдан лунӧдз, кор кӧсйӧны видлавны мӧд лыддьысьӧм дырйи республиканскӧй сьӧмкуд йылысь оланпас бала, 10 лунысь оз сёрджык.”;

б) коймӧд абзацын “кутшӧмӧс пыртӧма” кывъяс вежны “кутшӧмӧс дасьтӧма” кывъясӧн.

4. 79 статьяын:

1) 5 юкӧнса 141 пункт киритны;

2) содтыны татшӧм сюрӧса 52 пункт:

“52. Коми Республикаса Каналан Сӧветӧ республиканскӧй сьӧмкуд збыльмӧдӧм йылысь вося отчёт сетан лунӧ тайӧ статьяса 5 юкӧн серти Коми Республикаса Веськӧдлан котырӧн Юрнуӧдысь сетӧ Коми Республикаса Каналан Сӧветӧ тӧдмасьӧм вылӧ документъяслӧн электроннӧя бергалан ведомствокостса система отсӧгӧн электроннӧй документӧн, кутшӧмӧс кырымалӧма Коми Республикаса Веськӧдлан котырӧн Юрнуӧдысьлӧн вынсьӧдӧм квалифицируйтӧм кырымпасӧн, отчётнӧй воысь Коми Республикаса канму уджтасъяс збыльмӧдӧм йылысь да налысь окталунсӧ донъялӧм йылысь вося своднӧй доклад.”.

**2 статья.** Тайӧ Оланпасыс вынсялӧ сійӧс официальнӧя йӧзӧдан лунсянь.

“Коми Республикаын сьӧмкуд система да сьӧмкуд процесс йылысь” Коми Республикаса Оланпаслӧн 75 статьяса 7 юкӧнын положениеясӧн (тайӧ Оланпаслӧн редакцияын) вӧдитчӧны инӧда йитӧдъяс серти, кутшӧмъяс артмӧны Коми Республикаса республиканскӧй сьӧмкуд йылысь Коми Республикаса оланпас бала видлалігӧн, 2023 во да 2024 да 2025 воясся планӧвӧй период вылӧ Коми Республикаса республиканскӧй сьӧмкудсянь заводитӧмӧн.

Коми Республикаса Веськӧдлан котырлы лӧсьӧдны ассьыс нормативнӧй инӧда актъяссӧ тайӧ Оланпас серти.

Коми Республикаса Юралысь В.В. Уйба

Сыктывкар

2022 вося йирым тӧлысь 28 лун

86-РЗ №